ભારતીય ક્રિકેટ સાથે જોડાયેલી યાદોને સંગ્રહીત કરવા માટે બીસીસીઆઇ મુંબઇમાં એક મ્યુઝિયમના નિર્માણની યોજના બનાવી રહ્યું છે , જે આંતરરાષ્ટ્રીય સ્તરનું રહેશે . આ સંબંધમાં ભારતીય ક્રિકેટ કંટ્રોલ બોર્ડના સચિવ સંજય જગદાલે જણાવ્યું કે આ મામલામાં રાજ્યોના ક્રિકેટ બોર્ડોને પત્ર પાઠવવામાં આવ્યો છે . તેમણે જણાવ્યું કે અમે વડોદરા , જામનગર અને પટિયાલા જેવા શહેરોની મુલાકાત લીધી , જેનાથી જાણ થઇ કે આ વિસ્તારોમાં ક્રિકેટની અમૂલ્ય સંપદા છે , જેનું એક સ્થાન જેનું એક સ્થાન પર સંગ્રહ કરવાની જરૂરિયાત છે . અત્રે નોંધનીય છે કે આ મ્યુઝિયમમાં મહાન ક્રિકેટર સી કે નાયડૂ અને સૈય્યદ મુશ્તાક અલી જેવા ક્રિકેટરોની યાદોને પણ સંગ્રહીત કરવામાં આવશે . આ દિવસે ક્રિકેટરોના પરિજનોએ તેમની સાથે જોડાયેલી ચીજ વસ્તુઓનું દાન કરવા પર સહમતિ દર્શાવી છે . કહેવાય છે કે આ મ્યુઝિયમનું નિર્માણ કરવામાં લૉર્ડ્સ ક્રિકેટ મ્યુઝિયમના ક્યૂરેટર એડમ ચૈડવિકની પણ મદદ લેવામાં આવશે . મ્યુઝિયમના નિર્માણ ખર્ચમાં લગભગ 10 કરોડ આવી શકે છે . બીસીસીઆઇ દુનિયામાં સૌથી ધનવાન ક્રિકેટ બોર્ડ છે અને બોર્ડ આ સંગ્રહાલયને બનાવીને ભારતના સમૃદ્ધ ક્રિકેટ ઇતિહાસને વધુ વિસ્તારવા માગે છે , અને આ મ્યુઝિયમને વિશ્વ ફલક પર મુકવા માગે છે .